44

ISIGIDIMI SAMAXOSA, JUNE 1, 1887.

Isityebi senkazana.—Kuvakala ukuba kubube inenekazi elingu Miss Wolfe wase America obengenelwe ngamakulu amabini eponti (£200) ngemini inye. Lemali ingaka, lomntu ubede wanexesha elide ifane yafumbu engayenzi nto, bade bati abayigcinayo, makake ayipungule, asikuko nokuba iyanda. Ude wapa ngamawaka angamashumi omabini anesihlanu eponti (£25,000) imali eyakuhamba iminyaka yonke.

Ipambaniselo namhla. — Kuvakala ukuba kuko i Bulu elingu Willem Meyer elidutyulwe ngumntu ontsundu kwela kwa Zulu. Kutiwa lomntu wayeye endlwini yalo, waza walihenda ukuba lide libe mgama nendlu yalo, wasel’elidubula kwalapo, nangani liye kuqaukela kwase ndlwini yalo. Lomcimbi usa singetwe, nomntu lowo ungumbulali usafunwa akakafunyanwa.

Ingoma entsha.—Ngo July sitenjiswe ingoma entsha eshicilelwa ngoka Bokwe isikumbuzo se Jubili ye Nkosazana. Amazwi ngawesi Ngesi abalwe ngu Mr. William Selwyn inene lase Bayi.

Iti i-Port Elizabeth *Telegraph.—*“ Yinkungu nelanga izibongo nengoma zilungiselelwa i Jubili yimpi yase Bayi. Umhlobo wetu u Mr. Wauchope, itoliki yamatyala kona, ngomnye wabasebebale izibongo ezo, wazenzela nengoma yazo, eti “ Masivuye yi Jubili namhla.” Liti ipepa elo ingoma itunyelwele apa e Lovedale ukuba ishici- lelwe. Sinosizi ukuti ayikafiki, besiya kuyishicilela ngo- vuyo sipakele abafundi be *Sigidimi.*

AMABAL’ ENGWE.

Imbali eke yabonakala ka Rev. C. Pamla ingeyiba inendawo ezininzi ezibangela imbuzo ukuba akatshongo ukuti iposiswe ngumfana ekuyishicileleni. Ke asikuko nokuba amehlo abomvu ukukangela enkalweni yolwesi-Hlanu evekini zonke zezi Cawa zingakanje. Indawo ezoxaya lomibuzo asikuba sazikankanya ngoku kwanamhla nje kuba mhlayimbi ikwa zezo asel’ezibonile naye ukuba ziposisekile. Kodwa kambe sobona yakupuma eyona iyiyo.

\*\*\*

Kuyabuleleka kakulu ukubona kwi Mvo *Zabantsundu* ukuba umsebenzi wezicelo eziya kwi Nkosazana nakwi Ruluneli ziya hambiseleka pambili. Kanjalo kungabuleleka ukuba kude kwaviwana ngedawo yemihlaba ukuba make kucelwe into ibenye ku Bulumente, ukuze indlebe zingabetani. Oku- nene kona kuko izixaki ngamacala omabini kule mihlaba yobuzwe nowe zikonkwane, njengoko sezicaziwe kade ngabebezicaza kwi *Mvo Zabantsundu.*

\*\*\*

Elilizwi liyinkosi liti—Kuyakutiwanina kona evumile u Rulumente nezikonkwane, xa abaninzi bengayikuzikatalela ziyakubuyela kwakuye nje zize zizuzwe nangubani wapina oyakuzitenga xa zixonyiweyo; kuba okunene impi yakowetu eninzi ayikayitungululeli mehlo kakuhle lento yezikonkwane. Ininzi ezishiye inazo, zilungile, yaya kwimihlaba yobuzwe nokuba yona ayilunge njengazo, zashiywa yinxenye zingarafelwanga nokurafelwa, inxenye isel’izilahle mpela.

\*\*\*

Kule mihlaba yobuzwe, nangani nayo inenkatazo engenakuba- ko ezikonkwaneni le yokumane ingenelwa ibiwa, kushenxiswa nemida yayo inenkatazo, kuba emininzi ingenazo ne Tayitile kanti nenazo kusisulu ukungenelwa nje nge yama Gqunukwebe ne yama Ntinde, kube kanjalo isisulu sokutengiswa nangasese zinkosi yazo ekubalwe amagama azo kulo Tayitile, akunani- nani xa kute kwafunyanwa itayitile yayo ukuze lendawo yezikonkwane icutyungwe kancinane ukungeniswa kwayo ezingqondweni zabantu bakowetu ezise butuntu kulento yezikonkwane.

\_ \*\*\*

Kuyabuleleka kwakona ukubona ukuba umzi ontsundu uwa- vulile amehlo malunga nalendawo yokutungwa imilomo ngasezintweni zevoti. Yindawo yokwuliwa mpela yiyo yonke into entsundu ngamxelo mnye kulo lonke elipantsi kolaulo Iwo Mtwan’Omhle u Vitoliya, ize kanajalo kuti okunene ukuba lendawo asiviwa ngayo yenziwe isicelo esiya kulaulo Iwa- Pesheya kolwandle kuba kaloku kutiwa ukuxelelwa kwetu— Olu laulo lolwenkululeko olungaketi mabala natlanga. Oku kufana nakufakwa umkala olihlahla nje ngowetole elikataza ngokwanya unina selilidala.

\*\*\*

Kungabuleleka kwakona ukuba olwasuku Iwaluhlatyelwe yi *Mvo* lokugcotyelwa kwe Jubili ye Nkosazana beluya kugcinwa yinto yonke kwindawo zonke eziyiqondileyo londawo. Nayo *Imvo* ngeyiyipinda londawo iluvakalise kwakona usuku olo Iwemigcobo ye Jubili ye Nkosazana.

Kuke kwako umculo oyi concert e Lovedale kutshanje nge 13 May, ekwabetwa ingoma ezimnandi kunene ngamakosazana alomzi o Misses. Stewart no Anderson. Kwakuko negcisa elikulu lefidyoli u Mr. Richards netombi yake u Miss Richards elinye igcisa lohadi. Kwakuvunywa nayi choir yase Lovedale Institution, yatsho ngamaculo azinzileyo nakumbuza kude ngemixelo yabasacingayo ngezwe elingapaya kwencwaba.

\*\*\*

Kungabuleleka kwakona ukuba umhlobo wetu oyi *Mvo* ubeya kwahlukana nelisiko lingazange limncede nto loku bamba ezifaka ezintweni ezidla ngoku mkohla zakusatyelwa. Ukutsho sibone epepeni lake esiti xa abeta ngabapumeleleyo besikula sika Rev. W. B. Rubusana ati—Lento Isigidimi singalibekanga igama lalowo weso sikula sibangwe likwele, waye u Mhleli welo pepa sel’ede wazilibala nendawo ezimbini ngenxa yokutanda ukwenza uqushululu. *(a)* Ulibele ukuba lompumelolo yesikula sase Peelton sipantsi ko Rev. Rubusana siyindwe yalomzi wase Dikeni, siyinzeku ekunyekelwa kuyo ngesibindi. *(b)* Ulibele kwakona u Mhleli we Mvo ukuba asingabo bonke abatanda ukuman’ukunconywa njengaye, yena ukolwayo nokuba ubongwa ngezingamlingeneyo.

\*\*\*

(c) Uselelibele umhlobo wetu ukuba akukade *Isigidimi* sasite ukuteta kwaso ngeso sikula sika Mr. Rubusana ngenye impumelelo—Besisazi kade tina ukuba kuyakuba njalo, kuba eso sikula sipetwe ngabantu abawukutaleleyo umsebenzi wabo ngomxelo wabo wonke, bengalinde kukolisa nakunconywa mntu. Ke ukuba inteto ye *Sigidimi* yayi njalo kwa oko, malibe lipina elikwele liyawabonwa ngumfo wetu, ngapandle kokuba abe lamazwi ayawapume engaweva kuba engumntu onendawo enjalo kade ?

Umbendeni asikuko nokuba uyalaula kalokunje, inxenye ib’imoyika nokumdla iyamqala, ungafika sekulengalenga amakanasa ezindlwini zayo, sokulileleka ngeziya zokuqala zazimane zincwatywa. Kalokunje uraule ngama calana onke ebulala bugungu, evelisa amabalana amaninzi okuzifihla. Inxenye imdla ngamayeza, abanye bamdla enjengoko anjalo, bencoma ukuyola kwenyama yake.

\*\*\*

Kungabuleleka ukuba lentshabalalo yotywala bamazimba iyakangeleka iqondwe ukuba, kalokunje bubo obuyimpumlo ekuyicuteni yonke into elungileyo. Kauye nokuba kusipina isikolo ngapandle kwezase Wesile, wobona nawe umsebenzi wotywala bamazimba. Kuko imizi ukude le nedolopu ezi, kodwa abantu wofika bengama hem-hem, ngapandle kwabe Tempile. Akuko Cawa, nakuzindila, nakukatalela isidima sobuntu, bayi, abantu wofika bezindongela ezife nemixelo, into ekubonakala ukuba sezizilahlile mpela zincamile akuseko ntonto zilinde ukuba yipo nase mhlabeni apa.

\*\*\*

Utywala mabuliwe bobubini, akuncedi nto ukuteta ngabunye, ube umzi upela bubo bobubini unyanisile u Xego-dala. Zona izikolo ngeziyiqinisela kunene indawo yokubulahla mpela, bupume bugoduke buye 16 kwalapo bavela kona. Ifatyi yase Mbo mayibeke kwa kona, iti eyase Ntshona-langa isingiswe kwa kona.

\*\*\*

Asikolwa ukuba yinteto yabantu base Bayi abangama Xosa le ingo Ntu, kuba sibakatule ukubazi abo bantu bakona, singakolwa ukuba bangade bati ukukalazela imbali ka Mr. Pamla ngobutuko bayo, baze bayifanise nomkondo wenkosi olandwa ngama xego akowabo, o Geleba ka Langa no Mcoyana ka Fulele, no Mjembu ka Matika (umninigama yena wasema Mpa- ndleni) nento eninzi yamanye amaxego nasekoyo. U Mr. Gqoba lowo ubalisa imbali engekapikiswa nalilipina ixego, ngapandle kwe *Mvo.* Yona imbali ka Mr. Pamla, akukabiko nto yakupitizelisa bani ngayo, kuba naye sel’exelile kwa kwi Mvo ukuba usaza kuyibala eyona, le ibonakele kade, yonakele. Ukuba kuko ubani opikela lomkondo ubaliswe kade we­nkosi yakwa Xosa ude waya kupela ku Ntu, makawe emapepeni abalise oko kwake, kupikise amanyange asema Xoseni. Maqube lowo, side sibone.

. \*\*\*

Nakule yase Mbo ayingeneyo umfo ka Gqoba, akukaveli bani umpikisayo, ne *Mvo* fan’ukuba isacinga, noko saziyo ububa ayisakude ingayawa ziposi. Ingaba yimbali yomdudo ka Mapasa ukuba ide yapela le imbali ingehlanga lonto. Kodwa ke noko sitshoyo, namhla nayo i *Mvo* sel’ilitamba- ntete le mbali, bapela ubugogotya bayo.

\*\*\*

Lenteto ka Xego-dala ibonakele kule *Mvo* ka June 1,1887 ihlaba emxelweni kabuhlungu, ukuba abantu bakowetu bebeya kuyisabela, kuba zonke ezinye izinto eziliwayo nezi zevoti, mihlaba, mfundiso ntoni zisaya kubanga ngalo lonke ixesha esizwe sakowetu esisa nkuntuza esiswini sale Mpemb’enkulu yobutywala bama zimba. Unyanisile u Xegodala makuhlanganwe yinto yonke kwenziwe izicelo ku Rulumente idutyulwe ityatshazwe amehlo ide iqangqululwe le Mpembe, ipume isizwe esitsha esinamava, esiyakuhlala sizilumkele kamva ukuginywa zezo Mpembe zendywala njalo-njalo. Aba undi bati sibasingisa kwenye incwadi yake eti—" AYE PINA AMADODA, UMZI UYONAKALA.”